સ્વાઈપ મશીન વસાવવા માટે બેંકમાં કરંટ ખાતું હોવું અનિવાર્ય છે. હાલમાં સ્વાઈપ મશીન માટે કોઈ માસિક ચાર્જ નથી, પરંતુ સામાન્ય રીતે દરેક બેંક વેપારી પાસેથી રૂ.૩૦૦-પ૦૦ સુધી માસિક ભાડું વસૂલે છે. તો કેટલીક બેંકના નિયમો ઘણા કઠિન છે. આવી બેંકો માસિક ર૦ કે રપ હજારનું ટ્રાન્ઝેક્શન ન થાય તો પણ ચાર્જ વસૂલે છે. કેપેસિટી પ્રમાણે આ મશીનની કિંમત રૂ.૧૦ હજારથી લઈને રૂ.રપ હજાર સુધીની હોય છે. બેંક કુલ ટ્રાન્ઝેક્શનના હિસાબથી દર માસે એક કે બે ટકા સર્વિસ ચાર્જ વસૂલે છે. એક તરફ સરકાર કૅશલેસ ટ્રાન્ઝેક્શન કરવા માટે વેપારીઓને સ્વાઈપ મશીન ખરીદવા આમંત્રણ આપે છે પરંતુ વાસ્તવિકતા એ છે કે બેંકના ધક્કા અને એકથી વધુ વખત અરજીઓ આપવા છતાં સ્વાઈપ મશીન મળતાં નથી.